Hanestad kirke

Hanestad kirke er en langkirke fra 1926 på Hanestad i Rendalen kommune, Innlandet fylke. Det bor om lag 90 mennesker i kirkens nedslagsfelt. Byggverket er i tømmer og har 180 plasser og galleri og ble innviet 19. desember 1926 av prost Chr. Eriksen. Altertavlen har motivet «Jesus og barna», og er laget av Charles W. Strøm og Gunnar Inseth. Kirkesølvet er altermugge, brødeske og fat, kalk med skje, særkalker med brett, to blomstervaser. Det er også dåpsmugge og dåpsfat i sølv. Orgelet er et pnevmatisk orgel fra Jørgensen. Kirken ble finansiert ved gave fra Karenus Hanestad på 70 000 pluss flere andre store gaver. Øvre Rendalen kommune bidro med vel 32 000 kroner. Referanser Litteratur Jens Christian Eldal og Jiri Havran (2002). «Hanestad kirke». Kirker i Norge, bind 3: Med historiske forbilder. 1800-tallet. Oslo: ARFO. s. 230–231. Hanestad kirke 1926-2006. Hanestad menighetsråd. 2006. Alf Henry Rasmussen (1993). «Hanestad kapell». Våre kirker. Norsk kirkeleksikon. Kirkenær: Vanebo forlag. s. 614. ISBN 82-7527-022-7. Eksterne lenker (no) «Hanestad kirke». Kirkesøk. Den norske kirke. (no) «Hanestad kirke». Kulturminnesøk. Riksantikvaren – Direktoratet for kulturminneforvaltning. Hanestad kirke (Opplev Rendalen) Hanestad kapell